  Майя Бывальцева Удмуртиын 25 пӧлысь 23-ез ёросъёс бусыосы потӥзы, 27-тӥ оштолэзьлы чаклам ужъёс 12 процентлы быдэстэмын. Со сярысь элькунысь гурт возёсъя но сиён-юонъя министерстволэн пресс-службаез ивортэ. Туннэ нуналлы Яр но Кез ёросъёсын гинэ музъемъёссы ужаны дась ӧвӧл на, нош Вавож ёросын 46 процентсэ ужзэ быдэстӥзы ни Та дырлы элькунын оглом 34 сюрс 400 гектар вылэ валэс юосты кизизы. Али гуртоос вазь вуись юосты, тысё но пуртэсо будосъёсты, етӥн, пульдостурын (рапс), одӥг аръем но трос аръем турынъёсты кизё. 15 ёросъёсын вазь вуись юосты кизьыны кутскизы ни. Тодэ вайытом, 2020-тӥ арын Удмуртиын тулыс бусы ужъёсты 2-3 арнялы вазьгес кутскизы. Кылем арын та дырлы валэс юосты кизён ужъёс одӥг процентлы гинэ быдэстэмын вал. Таяз арын оглом 402 сюрс 300 гектар вылэ валэс юосты кизьыны кулэ. Тулыс бусы ужъёсты куьскыны 600 миллион манет висъязы. Нош гурт возёссъёс 33 выль тракторъёс басьтӥзы. Тегъёс: Ижкар Удмуртия гуртвозёс тулыс бусыужъёс кизён  